रंगकर्मी विजय ने माना नाटकों में प्रयोग जरूरी
काया में काया : निर्देशकआनंद वि.आचार्य के नाटक काया में काया का कोलॉज मंचित किया गया। काया में काया के दौरान विशेष प्रभावों के साथ माहात्मा गांधी और जिन्ना तथा नाथूराम गोडसे के माध्यम से देश के विभाजन तथा विभाजन के बाद दोनों देशों में बिगड़ी व्यवस्थाओं पर चिंतन किया।
नीलीपरछाइयां: गोआके विजय कुमार नाईक के निर्देशन में बॉक्स थियेटर के प्रयोग के साथ दो पात्रीय नाटक नीली परछाइयां का कोलॉज प्रस्तुत किया गया। नारी और पुरुष मनोविज्ञान के इर्द-गिर्द घूमते नाटक के संवादों ने दर्शकों को देर तक बांधे रखा।
मे बी दिस समर : त्रिपुरारीशर्मा के निर्देशन में वेटरनरी सभागार में नाटक मे बी दिस समर का मंचन किया गया। यूनिकॉर्न एक्टर्स स्टूडियो दिल्ली की आेर से मंचित इस नाट्य प्रस्तुति में टीकम जोशी और गौरी देवल ने लिव इन रिलेशनशिप के विषय पर केन्द्रित इस नाटक में अपने अभिनय से रिलेशनशिप के चलते जीवन में आए बदलावों और विवाह को एक बंधन मानने की प्रवृति के चलते होने वाले परिवर्तनों को सामने रखा।
बीवियोंका मदरसा : अतुलमाथुर के निर्देशन में अंक मुम्बई की ओर से टी.एम.ऑडिटोरियम में नाटक बीवियों का मदरसा का मंचन किया गया। हास्य-व्यंग्य प्रधान इस नाटक में प्रीता माथुर, अमन गुप्ता,शंकर, हरदीप, रिया, आशीष, अतुल और अजय ने अपने अभिनय से बच्चियों को एक स्थान पर अपने मुताबिक शिक्षा उनसे शादी करने की हसरत के साथ देने के दौरान होने वाले अजीबो-गरीब घटनाओं को खूबसूरती के साथ मंचित किया गया।
रंग कार्यशाला : फेस्टिवलके दौरान सुबह 7 बजे से 11 बजे तक विभिन्न रंग कार्यशालाओं का आयोजन किया गया। इस मौके पर चर्चित रंगकर्मी राष्ट्रीय नाट्य विद्यालय, दिल्ली के पूर्व निदेशक देवेन्द्र राज अंकुर ने लेखन निर्देशन पर, रंग सप्तक के संस्थापक रंगकर्मी सुरेन्द्र शर्मा ने अभिनय पर तथा नादिरा जहीर बब्बर ने रंगकर्म के विभिन्न पक्षों पर जानकारी प्रदान की।
रंगसंवाद : फेस्टिवलके दौरान प्रख्यात रंगनेत्री नादिरा बब्बर ने रंग संवाद में हिस्सा लेते हुए रंगकर्म की चुनौतियों, समस्याओं के साथ ही वर्तमान और भविष्य की दशा और दिशा पर दर्शकों के साथ संवाद किया। इस मौके पर नादिरा ने कहा कि नाटकों के समक्ष रहे संकटों को दूर करने के लिए नाटकों के मंचन की निरंतरता को बनाए रखना चाहिए।
आज के आयोजन : मंगलवारको सुबह 7 बजे से 11 बजे तक कार्यशालाएं। सुबह 10 बजे नाटक ताजमहल का टेंडर तथा 10.45 बजे दयानंद शर्मा के नाटक का, दोपहर 3 बजे टाउन हाल में नाटक हैड्स या टेल्स सायं 5.30 बजे वेटरनरी सभागार में नाटक बिदेशिया का तथा रात 8 बजे टीएम ऑडिटोरियम में नाटक अंजी का मंचन।
रंगकर्म के रंगों से सराबोर हुए दर्शक
मुख्यद्वारपर देशभर के साहित्यकारों की कृतियों के पन्ने पलटते उन्हें खरीदते लोगो का हुजूम। मिट्टी के सकोरों और उसमें जलते टिमटिमाते दीपकों की बनाई स्टालेशन कृति को कदम थाम देख कृतिकार की कला को सराहते हुए आगे बढ़ते और जीवन के विभिन्न रूपों को रंगों से सजाकर प्रदर्शित चित्रों को देर तक निहारते दर्शक। कभी मौन तो कभी तेज संवादों को तल्लीन होकर सुनते श्रोताओं के चेहरों पर चढ़ते उतरते भावों की बानगी और जिज्ञासाओं भरे सवाल और उनके जवाब सुनकर कुछ पा जाने को महसूस करते श्रोताओं के साथ ही नए प्रयोगों के साथ मंचित हो रहे नाटकों से रूबरू होते दर्शकों की भीड़। पूरा का पूरा माहौल रंगकर्म के विभिन्न रंगों से रंगा नजर आया बीकानेर थियेटर फेस्टिवल के आयोजन स्थल हंसा गेस्ट हाउस में। 8 मार्च तक आयोजित होने वाले फेस्टिवल के दूसरे दिन सोमवार को रंगमयी कार्यक्रमों का आयोजन किया गया। रंग कार्यशाला, रंग कोलॉज, रंग संवाद, रंग नाटकों को मंचन और रंगा यतन का विमोचन किया गया। कार्यक्रम का संचालन मनीषा आर्य सोनी ने किया।
रंगायतन का विमोचन
रंगसंवाद के दौरान नाट्य लेखक साहित्यकार लक्ष्मीनारायण रंगा की रंग सूक्तियों पर केन्द्रित कृति रंगा यतन का विमोचन किया गया इस मौके पर नादिरा बब्बर ने कृति का विमोचन करते हुए कृति को रंगकर्म क्षेत्र के लिए प्रेरणादायी बताया। कार्यक्रम में साहित्यकार लक्ष्मीनारायण रंगा ने भी विचार व्यक्त किए।
आखरी ईनाम
पार्थोचौधुरी के निर्देशन में फेस्टिवल के दूसरे दिन टाउन हाल में दामामा, सिलिगुड़ी की ओर से आखरी ईनाम नाटक का मंचन किया गया। मुंशी प्रेमचंद की कहानी सद्गति पर केन्द्रित इस नाटक में माधव, अर्पिता, विश्वजीत, उज्जैनी देव, अभिजीत, पार्थो प्रतीम, कौशिक, शुभम, पायल दास, टुप्पा, छबिदास, मिथुन अरुनाभ ने अभिनय करते हुए समाज में व्याप्त छूआछूत आदि की समस्याओं की विडंबनाओं को प्रभावी तरीके से सामने रखा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva